ร้านปักษ์ใต้พัทลุง ตั้งอยู่บนคันคลองชลประทานฝั่งทางไปสนามกีฬา 700 ปี ตัวร้านอยู่ติดถนน เลยทางเข้าซอยที่มีร้านเพียวโอชามานิดนึงและตัวร้านอยู่ตรงข้ามเยื้องๆตึกขาวๆ จอดรถได้ข้างทางหน้าร้าน จากการสอบถามทราบว่าร้านเปิดทุกวันตั้งแต่ 8.00 - 18.00 น. ตัวร้านไม่ใหญ่มากแต่ที่นั่งมีเยอะพอควร เมนูมีแต่อาหารใต้ ไอศกรีม เครื่องดื่ม ยังมีขนมของกินเล่นวางขายด้วย  มาร้านครั้งแรกลองไป 3 อย่าง น้ำแข็งฟรี ชุดผักสดฟรี น้ำดื่มไม่ฟรีขวดละ 10 บาท
1. ข้าวราด 4 อย่าง 50 บาท 
* หมูหวาน เนื้อหมูนิ่มกลางๆ หวานพอดี ไม่มันนัก ให้ 3.6/5
* น้ำพริกมะเขือทอดและไข่เจียวชะอม ตัวน้ำพริกรสแซบหวานนำ มะเขือทอดและไข่ไม่อมมัน กินเข้ากับน้ำพริกได้ดี ให้ 3.7/5
* คั่วกลิ้งหมูแซบมาก รสหวานนำเช่นกันแต่อร่อย ให้ 3.5/5
* พะโล้ได้มาแต่ไข่ต้ม ตัวไข่นิ่มดี รสชาติใช้ได้ ให้ 3.6/5
2. ข้าวราด 4 อย่าง 50 บาท อีกจาน
* แกงหมู หอมกะทิดี หมูนุ่ม เผ็ดพอดีๆ รสชาติดีมาก ให้ 3.8/5
* ผัดผักนิ่มหอม อร่อย รสกลมกล่อมดี อร่อยมากให้ 3.9/5
* จับฉ่าย ผักไม่นิ่มแต่อร่อย เปรี้ยวนิดๆ หมูนุ่ม รสชาติดีเช่นกัน ให้ 3.5/5
* ต้มขมิ้นไก่ น้ำอร่อย เนื้อไก่นุ่มอร่อยมากๆ ให้ 3.8/5
3. ไอศกรีมถ้วยรสวานิลลา 25 บาท เป็นแบบทำเอง โรยด้วยครีมโอ 3 ชิ้น เนื้อแข็งไปนิด แต่ตัวไอศกรีทหอมกะทิดี กลิ่นวานิลลาน้อย เนื่อสัมผัสเหมือนไอศกรีมเกล็ดแช่แข็ง ไม่เหนียวหรือมันมากนัก รสชาติถือว่าใช้ได้เลย ตัดเผ็ดจากเมนูในร้านได้อย่างดี ให้ 3.5/5
เป็นร้านอาหารใต้อีกร้านที่คนดังมากินเยอะมาก รูปถ่ายอยู่ข้างที่สั่งอาหาร คนเยอะพอควร ตัวร้านสะอาด ในร้านมีพนักงานหลายคนทำให้การบริการเร็ว รสชาติต้องบอกเลยว่าอร่อยหมดทุกอย่างที่สั่งมา แซบเผ็ดตามอาหารใต้จริงๆ แถมยังมีของหวานและชุดผักสดฟรีล้างปากให้ด้วย เป็นร้านอาหารใต้ในเชียงใหม่ที่แนะนำจริงๆ